cyanic-selkie/wikianc huggingface dataset:
Rance
มิลลี่ ยอคส์
มิลลี่เป็นนักดาบหญิงซึ่งเป็นพี่สาวของ มิล ยอคส์ 1 ใน 4 แม่มดแห่งเมืองคัสตั้ม เธอกับเพื่อน ๆ ได้ลงไปในเขาวงกตเมืองคัสตั้มเพื่อช่วยน้องสาวแต่พ่ายแพ้ต่อสัตว์ประหลาดในเขาวงกต เพื่อน ๆ ของเธอเสียชีวิตทั้งหมด แรนซ์ได้ช่วยเธอไว้ก่อนที่เธอจะถูกฆ่าและให้เธอร่วมเดินทางไปด้วยกัน
มิลลี่ชื่นชอบและเชี่ยวชาญเรื่อง sex มาก ด้วยความคล้ายกันนี้ทำให้เธอสนิทกับแรนซ์ได้อย่างรวดเร็วและร่วมหลับนอนกับแรนซ์อยู่บ่อย ๆ นอกจากนี้เธอยังเป็นไบเซ็กชวล เธอมีเทคนิคที่เหนือกว่าแรนซ์ในการทำให้ผู้หญิงรู้สึกดี ในภาค 3 เธอสามารถแย่งผู้หญิงจากแรนซ์ได้ด้วย
ในภาค 8 น้องสาวของเธอได้บอกกับแรนซ์ว่าเธอเสียชีวิตไปแล้วจากโรคร้ายดังกล่าว
มิล ยอคส์
1 ใน 4 แม่มดแห่งเมืองคัสตั้ม ใช้เวทย์อัญเชิญสัตว์ภูติ ตัวจริงของเธอเป็นเด็กอายุเพียง 9-10 ขวบเท่านั้นแต่อำนาจของแหวนทำให้ร่างกายของเธอโตเป็นสาว หลังจากที่แรนซ์ช่วยเธอให้พ้นจากการควบคุมของแหวนเธอก็คืนร่างเป็นเด็กทันที ทำให้แรนซ์รู้สึกผิดมาก กลายเป็นตราบาปไปชั่วชีวิตที่เคยมี sex กับเด็ก
หลังเหตุการณ์คลี่คลาย มิลได้เปิดร้านขายยากับมิลลี่พี่สาวของเธอในเมืองคัสตั้ม เธอปรากฏตัวอีกครั้งในภาค 8 และแสดงความรักที่มีต่อแรนซ์อย่างเปิดเผย เวลา 4 ปีที่ผ่านไปทำให้เธอโตเป็นสาวขึ้นพอสมควรแต่ก็ยังเด็กเกินไปสำหรับแรนซ์
เอเลโนอา รัน
1 ใน 4 แม่มดแห่งเมืองคัสตั้ม ใช้เวทย์มายาโดยผู้ที่มองตาเธอจะถูกควบคุมร่าง นอกจากนี้ยังมีวิชาดาบทำให้เธอเป็นนักดาบเวทย์ที่น่ากลัว แท้จริงแล้วเธอมีจิตใจที่ดีงามและออกจะเป็นคนขี้อายแต่ด้วยการควบคุมของแหวนทำให้เธอเป็นคนโหดร้ายมาก เธอทำหน้าที่ลักพาตัวหญิงสาวในเมืองลงไปให้ชิซุกะใช้เป็นแหล่งพลังงาน หลังจากที่แรนซ์ช่วยเธอให้พ้นจากการควบคุมของแหวน นิสัยของเธอก็กลับเป็นดังเดิม
รันรู้สึกผิดมากกับเหตุการณ์ที่เกิดขึ้น หลังเหตุการณ์คลี่คลาย เธอทำหน้าที่บริหารจัดการการบูรณะเมืองคัสตั้มโดยมีการกู้เงินจากอาณาจักรลีซาสในช่วงแรก
มาโซว ชิซุกะ
แม่มดผมสีเขียว เธอเป็นหัวหน้าของ 4 แม่มดแห่งเมืองคัสตั้ม มีพรสวรรค์ทางด้านเวทมนตร์สูงมาก สามารถใช้เวทมนตร์ขั้นสูงได้แทบทุกสายแต่ที่ถนัดที่สุดคือเวทย์ไฟ หลังจากที่แรนซ์ช่วยเธอให้พ้นจากการควบคุมของแหวน-ซึ่งในขณะเดียวกันก็เป็นการทำลายความหวังของเธอที่จะใช้พลังจากแหวนย้อนอดีตกลับไปช่วยพ่อของเธอที่ถูกฆ่า เธอก็เปลี่ยนเป้าหมายเป็นการตามหาฆาตกรที่ฆ่าพ่อของเธอแทน
แม้ชิซุกะจะเป็น 1 ใน 10 คนที่มีด้ายแดงแห่งโชคชะตาผูกติดกับแรนซ์แต่เธอกลับรังเกียจแรนซ์มาก ตลอดทั้ง 8 ภาคชิซุกะมี sex กับแรนซ์เพียง 3-4 ครั้งเท่านั้นซึ่งทุกครั้งก็เป็นเหตุสุดวิสัยทั้งสิ้น ไม่เคยเป็นไปด้วยความต้องการของเธอเลย
ชิซุกะมีน้องสาวต่างบิดาชื่อ นางิ ซึ่งเป็นจอมเวทย์ที่แข็งแกร่งมาก เป็น 1 ใน 4 จตุรเทพผู้พิทักษ์เซธ-นครเวทมนตร์ ในภาค 6 มีเหตุการณ์ที่ทำให้พ่อของนางิตาย นางิเชื่อว่าชิซุกะเป็นคนฆ่าพ่อของเธอจึงไล่ตามฆ่าชิซุกะตลอดหลังจากนั้น
เลย์ล่า เกรคนี
เลย์ล่าเป็นหัวหน้าหน่วยทหารองครักษ์ของลีซาส เธอเป็นนักดาบที่เก่งเป็นอันดับ 2 ของลีซาสรองจากแม่ทัพริค อะดิสัน
ในภาค 4 เธอได้ร่วมทีมกับแม่ทัพริคในการตามหาแรนซ์และได้ตกหลุมรักแม่ทัพริค หลังจากนั้นเธอจึงปฏิเสธแรนซ์ไม่ร่วมหลับนอนด้วยกันอีก แรนซ์ได้แอบใส่ยานอนหลับลงในเบียร์ของเธอเพื่อที่จะมี sex กับเธอให้ได้ แต่ระหว่างที่มี sex กันนั้นเลย์ล่าได้ละเมอชื่อริคออกมาทำให้แรนซ์หมดอารมณ์
ในภาค 7 เธอได้ยกทัพไปช่วยแรนซ์ที่ JAPAN ตามคำสั่งของลีอา เธอได้ท้าประลองและพ่ายแพ้ต่อ อุเอซึกิ เคนชิน นักดาบที่เก่งที่สุดของ JAPAN
ร็อคกี้ 3 ตอน กระชากมงกุฎ
ร็อคกี้ 3 ตอน กระชากมงกุฎ (Rocky III) เป็นภาพยนตร์อเมริกันแนวกีฬาดรามา เขียนบท, กำกับและแสดงนำโดย ซิลเวสเตอร์ สตอลโลน ร็อคกี้ 3 ตอน กระชากมงกุฎ เป็นภาพยนตร์ภาคต่อของ ร็อคกี้ 2 และเป็นภาพยนตร์เรื่องที่สามใน แฟรนไชส์ ร็อคกี้ นอกจากสตอลโลนที่กลับมารับบทเดิมของเขาแล้ว ภาพยนตร์ยังแสดงนำโดย ทาเลีย ไชร์, เบิร์ต หยัง, คาร์ล เวเทอร์, เบอร์เกสส์ เมเรดิตท์, โทนี เบอร์ตันและมิสเตอร์ที ในภาพยนตร์ ร็อคกี้ บัลบัว ต้องเผชิญกับการแข่งขันที่รุนแรงจาก คลับเบอร์ แลง คู่แข่งรายใหม่ที่แข็งแกร่ง ทำให้บัลบัวหันไปหา อพอลโล ครีด คู่อริเก่าของเขาเพื่อฝึกฝนหลัง มิกกี โกลด์มิลล์ ผู้จัดการและเพื่อนของเขาเสียชีวิต
การพัฒนาภาพยนตร์เริ่มต้นหลังการฉายของ ร็อคกี้ 2 ไม่นานนัก สตอลโลนเริ่มควบคุมอาหารและออกกำลังกายอย่างเข้มงวดเพื่อเตรียมพร้อมสำหรับ ร็อคกี้ 3 ตอน กระชากมงกุฎ แม้ว่าจะได้นักแสดงชุดเดิมกลับมาอย่างรวดเร็ว แต่การคัดเลือกนักแสดงสำหรับบทบาทแลงนั้นยาก โดยมีนักมวยตัวจริงอย่าง โจ ฟราเซียร์ และ เอิร์นนี เชเวอร์ส มีชื่ออยู่ในโครงการหลายช่วง มิสเตอร์ที ได้รับการว่าจ้างในปี ค.ศ. 1981 หลังชนะรายการ อเมริกาส์เบสต์บาวน์เซอร์ และภาพยนตร์เรื่องนี้ถือบทบาทที่สำคัญเป็นของเขา ร็อคกี้ 3 ตอน กระชากมงกุฎ เป็นภาพยนตร์เรื่องแรกในแฟรนไชส์ที่ไม่ได้จัดจำหน่ายโดย ยูไนเต็ดอาร์ทิสต์ เพียงผู้เดียว เนื่องจากการควบรวมกิจการกับ เมโทร-โกลด์วิน-เมเยอร์ ใน ค.ศ. 1981
ร็อคกี้ 3 ตอน กระชากมงกุฎ ฉายโรงภาพยนตร์ในสหรัฐโดย เอ็มจีเอ็ม/ยูเอ เมื่อวันที่ 28 พฤษภาคม ค.ศ. 1982 ภาพยนตร์ได้รับคำวิจารณ์ที่หลากหลาย โดยได้รับคำชมจากฉากโลดโผนและดนตรีประกอบ แต่คำวิจารณ์เกี่ยวกับบทภาพยนตร์ โดยนักวิจารณ์บางคนมองว่าภาพยนตร์เรื่องนี้ไม่จำเป็น ร็อคกี้ 3 ตอน กระชากมงกุฎ ทำเงิน 270 ล้านดอลลาร์สหรัฐทั่วโลก มากกว่าภาพยนตร์ก่อนหน้านี้ เคยเป็นภาพยนตร์ที่ทำเงินสูงสุดในแฟรนไชส์และเป็นภาพยนตร์ที่ทำเงินสูงสุดอันดับที่สี่ใน ค.ศ. 1982 เพลงธีมของภาพยนตร์ "อายออฟเดอะไทเกอร์" กลายเป็นเพลงฮิตและได้รับการเสนอชื่อ รางวัลออสการ์ ในสาขา เพลงต้นฉบับยอดเยี่ยม ภาพยนตร์ภาคต่อ ร็อคกี้ 4 ขยี้หมียักษ์ ฉายใน ค.ศ. 1985
เนื้อเรื่องย่อ
เมื่อร็อคกี้ บัลบัว กลายเป็นนักมวยขวัญใจคนนับล้าน ถึงกระนั้นชีวิตของเขาก็ไม่ได้ดีขึ้น เขาป้องกันตำแหน่งได้สิบครั้งติดต่อกัน และกำลังจะมีชื่อเสียงไปทั่วโลก แต่พอ คลับเบอร์ แลง เอาชนะน็อคได้แบบหมดสภาพ มันทำให้เขากลับมาจนตรอกอีกครั้ง ขณะกำลังตัดสินใจแขวนนวม ร็อคกี้ได้รับพลังใจจากมิตรที่เขาคาดไม่ถึง อดีตคู่แค้นอพอลโล ครีด ด้วยความช่วยเหลือจากอพอลโล่ เขาสามารถเรียกเอา “สัญชาตญาณนักฆ่า” ของเขากลับมาได้สำเร็จ ก่อนการชกนัดล้างตากับ คลับเบอร์ แลง เพื่อทวนคืนเข็มขัดแชมป์โลกรุ่นเฮฟวี่เวทที่จะเปิดฉากขึ้น
ข้อมติคณะมนตรีความมั่นคงแห่งสหประชาชาติที่ 1929
มติคณะมนตรีความมั่นคงแห่งสหประชาชาติที่ 1929 มีผลบังคับใช้เมื่อวันที่ 9 มิถุนายน พ.ศ. 2553 หลังจากมีการยกเลิกมติที่ 1696 (พ.ศ. 2549), มติที่ 1737 (พ.ศ. 2549), มติที่ 1747 (พ.ศ. 2550), มติที่ 1803 (พ.ศ. 2551), มติที่ 1835 (พ.ศ. 2551) และมติที่ 1887 (พ.ศ. 2552) ซึ่งมีเนื้อหาเกี่ยวข้องกับประเด็นของอิหร่านและการไม่เผยแพร่อาวุธนิวเคลียร์ คณะมนตรีความมั่นคงได้บันทึกไว้ว่าอิหร่านประสบความล้มเหลวที่จะยินยอมตามมติคณะมนตรีความมั่นคงแห่งสหประชาชาติที่ผ่านมาเกี่ยวกับโครงการนิวเคลียร์อิหร่านและได้มีมติคว่ำบาตรทางเศรษฐกิจต่ออิหร่านเพิ่มเติม
มติดังกล่าว ถือเป็นการบังคับใช้การคว่ำบาตรทางเศรษฐกิจรอบที่สี่ต่ออิหร่าน โดยมีการสนับสนุน 12 ต่อ 2 เสียง บราซิลและตุรกิลงมติคัดค้าน และเลบานอน ไม่ลงคะแนน
มาตรการ
ตามมาตราที่ 41 แห่งกฎบัตรสหประชาชาติ คณะมนตรีความมั่นคงแห่งสหประชาชาติตัดสินว่ารัฐบาลอิหร่านไม่บรรลุเงื่อนไขของมติคณะมนตรีความมั่นคงแห่งสหประชาชาติที่ผ่านมาและเงื่อนไขของสำนักงานพลังงานปรมาณูระหว่างประเทศ (IAEA) คณะมนตรีเห็นพ้องว่าอิหร่านควรจะร่วมมือกับ IAEA ในประเด็นที่ยังเหลือค้างอยู่ในทันที คณะมนตรียังได้ตัดสินใจว่าอิหร่านควรจะยินยอมทำตามข้อตกลงเครื่องป้องกันกับ IAEA โดยจะไม่ทำการผลิตใหม่ กิจกรรมที่เกี่ยวข้องกับน้ำมวลหนักและการเสริมสมรรถนะ หรือการได้มาซึ่งความสนใจทางธุรกิจจากรัฐอื่นเกี่ยวกับการขุดยูเรเนียม หรือการใช้วัตถุดิบและเทคโนโลยีนิวเคลียร์
ข้อกำหนดอื่น ๆ ของมติ รวมไปถึง:
รัฐทุกรัฐยังได้รับคำแนะนำเพิ่มเติมให้ดำเนินการตามมาตรการที่ปรากฏด้านล่าง:
ทั้งนี้ ยกเว้นสำหรับวัตถุประสงค์เพื่อมนุษยธรรมและกิจกรรมกฎหมายเศรษฐกิจ
ปริศนา
ปริศนา (puzzle) คือปัญหาสำหรับท้าทายความเฉลียวฉลาด (ingenuity) ของมนุษย์ ปริศนามักจะถูกออกแบบมาเพื่อความบันเทิง แต่บางครั้งก็กลายเป็นปัญหาทางตรรกศาสตร์หรือคณิตศาสตร์อย่างจริงจัง สำหรับกรณีหลัง ผลสำเร็จของปริศนาอาจมีความสำคัญในการพิสูจน์และการวิจัยทางด้านคณิตศาสตร์
การหาผลสำเร็จของปริศนาบางอย่างอาจต้องใช้แบบแผน (pattern) และขั้นตอนที่เฉพาะเจาะจง บุคคลที่มีความสามารถในการเรียนรู้ได้เร็ว อาจสามารถไขปัญหาได้ดีกว่าบุคคลอื่น ปริศนาซึ่งมีพื้นฐานอยู่บนการเสาะหาและการค้นพบแนวทางในการแก้ปัญหา อาจแก้ได้รวดเร็วกว่าด้วยทักษะการอนุมานที่ดี
ที่มาของคำ
ในพจนานุกรมภาษาอังกฤษ ฉบับออกซฟอร์ด ค.ศ. 1989 ได้ระบุไว้ว่า คำว่าปริศนาในภาษาอังกฤษ "puzzle" เริ่มมีใช้ตั้งแต่ปลายคริสต์ศตวรรษที่ 16 หมายถึงทำให้ยุ่งยากหรือทำให้ซับซ้อน ซึ่งอ้างอิงจากหนังสือ The Voyage of Robert Dudley...to the West Indies, 1594-95, narrated by Capt. Wyatt, by himself, and by Abram Kendall, master. (ตีพิมพ์ประมาณ ค.ศ. 1595) ในการวิจัยระบุว่าคำนี้เคยเป็นคำกริยามาก่อน แล้วจึงถ่ายทอดมาเป็นคำนามจนถึงปัจจุบัน
ส่วนคำว่า "ปริศนา" ในภาษาไทย พจนานุกรมฉบับราชบัณฑิตยสถานได้ให้ความหมายว่า สิ่งหรือถ้อยคำที่ผูกขึ้นเป็นเงื่อนงำเพื่อให้แก้ให้ทาย และมีที่มาจากคำในภาษาสันสกฤต "प्रश्न" ปฺรศฺน
ประเภทของปริศนา
ปริศนานั้นมีจำนวนมากมายจนสามารถแบ่งให้เป็นหมวดหมู่ได้ ตัวอย่างเช่น เขาวงกตก็นับเป็นปริศนาการเดินทางชนิดหนึ่ง เป็นต้น
ตูโปเลฟ ตู-126
ตูโปเลฟ ตู-126 (Tupolev Tu-126 Moss) (นาโต้ใช้ชื่อรหัสว่ามอส) เป็นเครื่องบินแจ้งเตือนล่วงหน้าและควบคุมในอากาศที่พัฒนามาจากตูโปเลฟ ตู-114โดยสำนักงานออกแบบตูโปเลฟ ไดเข้าประจำการพร้อมกับกองกำลังติดอาวุธของสหภาพโซเวียตตั้งปีพ.ศ. 2514-2527
การพัฒนาและการออกแบบ
ในปีพ.ศ. 2501 สำนักงานออกแบบตูโปเลฟได้รับคำสั่งให้ออกแบบเครื่องบินสำหรับการแจ้งเตือนล่วงหน้าและควบคุมในอากาศ หลังจากที่ลองใช้เรดาร์ในตู-95และตู-116 การตัดสินใจก็ตกลงใช้กับตูโปเลฟ ตู-114 พร้อมกับลำตัวขนาดใหญ่ของมันแทน สิ่งนี้แก้ไขทุกปัญหาในการทำความเย็นและพื้นที่ปฏิบัติการที่อยู่ในช่องแคบๆ ของตู-95 และตู-116 ไปได้ เพื่อให้ได้พิสัยการบินที่ต้องการเครื่องบินจึงได้ติดตั้งระบบเติมเชื้อเพลิงทางอากาศเอาไว้ด้วย ตู-126 มีลูกเรือ 12 นายและใช้เรดาร์"ไลน่า" (Laina) ที่จานหมุนที่ด้านบนของลำตัว อย่างไรก็ตามมันก็พบว่าการสั่นสะเทือนอย่างรุนแรงที่มากจากเครื่องยนต์ทั้งสี่ของมันนั้นรบกวนการทำงานของเรดาร์ ปัญหานี้แก้ไขด้วยการติดตั้งเรดาร์ใหม่เข้าไปเท่านั้น
ประวัติการใช้งาน
ตู-126 ปรากฏตัวครั้งแรกในปีพ.ศ. 2511 และคาดว่าจะเข้าประจำการในปีพ.ศ 2519 จำนวนที่แท้จริงนั้นไม่ชัดเจนในหมู่ข่าวกรองทางตะวันตก แต่แหล่งข้อมูลของสหรัฐฯ คาดว่ามีประมาณหนึ่งโหลที่ทำงานได้ เป็นที่คาดกันว่าเรดาร์ของมันทำงานได้ด้อยกว่าของฝั่งตะวันตก ซึ่งมันไม่สามารถตรวจจับขีปนาวุธร่อนหรืออากาศยานขนาดเล็กได้ในระดับความสูงต่ำ อย่างไรก็ตามตู-126 มีอุปกรณ์รบกวนที่ทรงพลัง ตู-126 ถูกใช้โดยกองทัพอากาศโซเวียตจนกระทั่งถูกแทนที่โดยเบเรียฟ เอ-50 ตู-126 ยังได้รับสัญญาเช่าจากอินเดียในช่วงที่มีความขัดแย้งกับปากีสถาน ตู-126 ลำสุดท้ายถูกปลดออกในปีพ.ศ. 2527
ดูเพิ่ม
การพัฒนาที่เกี่ยวข้อง เครื่องบินที่เทียบเท่า
พระเจ้ายังว็อน
พระเจ้ายังว็อน (ประสูติ ? - ค.ศ. 559; ครองราชย์ ค.ศ. 545 – ค.ศ. 559) ทรงเป็นจักรพรรดิองค์ที่ 24 แห่ อาณาจักรโคกูรยอ พระองค์เป็นพระราชโอรสองค์สุดท้องของพระเจ้าอันว็อน ในรัชสมัยของพระองค์นั้นอาณาจักรโคกูรยอค่อยๆเสื่อมลงและยังต้องป้องกันอาณาจักรอย่างเข้มแข็งจากการรุกรานของชาวต่างชาติ
พระเจ้ายังว็อนทรงได้รับการสถาปนาเป็นองค์รัชทายาทในปี ค.ศ. 533 ตรงกับปีที่ 3 ของพระเจ้าอันว็อนในการครองราชย์ขณะที่พระองค์ถูกเหล่าขุนนางดูถูกเหยียดหยามว่าไม่สามารถจะพัฒนาอาณาจักรโคกูรยอต่อจากพระราชบิดาได้สาเหตุที่พระองค์ได้รับความอัปยศเช่นนี้เนื่องจากว่าพระเจ้าอันวอนพระราชบิดาของพระองค์นั้นมีพระสนม 2 องค์ พระมเหสี 1 องค์ และพระมเหสีไม่สามารถให้กำเนิดพระราชโอรสได้ทำให้นางสนมอื่นๆต่างพยายามนำพระราชโอรสของตนขึ้นครองราชย์แต่ท้ายที่สุดพระเจ้าอันว็อนก็ทรงเลือกพระเจ้ายางวอนเป็นองค์รัชทายาท
จักรพันธ์ วงศ์คณิต
จักรพันธ์ วงศ์คณิต เป็นนักแสดงชาวไทยมีชื่อเสียงจากละครเรื่อง นางชฎา และ เลือดตัดเลือด ปัจจุบันเป็นนักแสดงในสังกัดบริษัท โพลีพลัส เอ็นเตอร์เทนเม้นท์ จำกัด (เกิดเมื่อวันที่ 27 มิถุนายน พ.ศ. 2536) เกิดที่กรุงเทพมหานคร
ประวัติ
จักรพันธ์ เกิดเมื่อวันที่ 27 มิถุนายน พ.ศ. 2536 กรุงเทพมหานคร จบระดับมัธยมศึกษาจากโรงเรียนบดินทรเดชา (สิงห์ สิงหเสนี) ๒ และสำเร็จการศึกษาระดับปริญญาตรีได้รับเกียรตินิยมอันดับ 2 คณะวิศวกรรมศาสตร์ จุฬาลงกรณ์มหาวิทยาลัย
จักรพันธ์เริ่มเข้าสู่วงการบันเทิงเริ่มเข้าสู่เริ่มต้นจากการถ่ายแบบถ่ายปกนิตยสาร A-star Lovelove และมีผลงานถ่ายแบบโฆษณาต่าง ๆ ภายหลังจักรพันธ์ได้รับโอกาสมีผลงานละครเรื่องแรก เช่น ละคร บ่วงบาป, คู่กิ๊กพริกกะเกลือ และ ศีล 5 คนกล้าท้าอธรรม เป็นต้น และรับงานละครตลอดเรื่อยมา
เมื่อในปี 2558 จักรพันธ์ได้รับโอกาสร่วมแสดงละครเรื่อง นางชฎา และที่รู้จักกันในบทบาท ประวิทย์ ทำให้แฟนๆ ละครได้รู้จักตัวตนของจักรพันธ์มากขึ้นและเป็นพระเอกขวัญใจมหาชนในฐานะแฟนๆ ละคร มีผลงานละครเรื่อยมา
Coradion
Coradion เป็นสกุลของปลาผีเสื้อในวงศ์ปลาผีเสื้อ เป็นปลาท้องถิ่นของมหาสมุทรอินเดียและมหาสมุทรแปซิฟิก
ชิโร ซางิซุ
ชิโร ซางิซุ เป็นคีตกวีและนักแต่งเพลงชาวญี่ปุ่น เขาได้แต่งเพลงให้กับภาพยนตร์และอนิเมะหลายเรื่อง โดยผลงานที่ทำให้เขามีชื่อเสียงที่สุดคืออนิเมะ อีวานเกเลียน ของผู้กำกับฮิเดอากิ อันโนะ
อ้างอิง
1957
สุริยุปราคา 16 กรกฎาคม พ.ศ. 2729
สุริยุปราคาเต็มดวงจะเกิดขึ้นในวันที่ 16 กรกฎาคม พ.ศ. 2729 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานที่สุดในรอบหลายพันปี แนวคราสนั้นจะพาดผ่านตอนใต้ของหมู่เกาะกาลาปาโกส (โดยมีสุริยุปราคาเต็มดวงนาน 4 นาทีเกิดขึ้นที่ส่วนใต้สุดของเกาะเอสปาโญลา) ปลายเหนือสุดของประเทศเอกวาดอร์ (โดยมีสุริยุปราคาเต็มดวงนาน 3 นาที 26 วินาทีเกิดขึ้นบนเกาะซันตาโรซา) ตอนกลางของประเทศโคลัมเบีย (สุริยุปราคาเต็มดวงนาน 4 นาที 50 วินาทีเกิดขึ้นที่กรุงโบโกตา) ตอนกลางของประเทศเวเนซุเอลา และตอนเหนือของประเทศกายอานา (สุริยุปราคาเต็มดวงนาน 7 นาที 4 วินาทีเกิดขึ้นที่ตอนเหนือสุดของเมืองอันนารีกีนา)
ระยะเวลาที่ยาวนาน
สุริยุปราคาครั้งนี้เป็นสุริยุปราคาเต็มดวงที่ยาวนานที่สุดในช่วง 4000 ปีก่อนคริสตกาล จนถึงอย่างน้อยปี ค.ศ. 8000 (12,000 ปี) ด้วยระยะเวลาเต็มดวง 7 นาที 29 วินาที ปัจจัยอันก่อให้เกิดระยะเวลาคราสที่ยาวนานเช่นนี้ได้แก่
สุริยุปราคาเต็มดวงยาวนานที่สุดในประวัติศาสตร์ครั้งก่อนเกิดขึ้นเมื่อวันที่ 15 มิถุนายน 744 ปีก่อนคริสกาล มีระยะเวลา 7 นาที 28 วินาที โดยคราสยาวนานที่สุดในสหัสวรรษที่ 3 ตามทฤษฎีเท่าที่เป็นไปได้คือ 7 นาที 32 วินาที
นีโอดิเมียม
นีโอดิเมียม (Neodymium) เป็นธาตุโลหะลักษณะเงินมันวาวหายาก เมื่อสัมผัสอากาศสีจะหมองเพราะเกิดสนิมสารประกอบออกไซด์ หมายเลขอะตอมคือ 60 สัญลักษณ์ Nd จัดอยู่ในกลุ่มแลนทาไนด์ มีปริมาณบนพื้นโลกมากเป็นอันดับ2 ในกลุ่มเดียวกันรองจากซีเรียม นีโอดีเมียมเป็นธาตุที่ไม่ได้พบในรูปแบบโลหะหรือบริสุทธิ์เหมือนกับธาตุอื่นๆในกลุ่มแลนทาไนด์ และนีโอดีเมียมยังใช้การกลั่นปกติสำหรับการใช้งานทั่วไป แม้ว่านีโอดิเมียมถูกจัดว่าเป็น "โลกที่หายาก" มีการกระจายกันอย่างแพร่หลายในโลกอยู่ในชั้นเปลือกโลก ส่วนใหญ่นีโอดิเมียมในโลกจะขุดได้ที่ในประเทศจีน
นีโอดิเมียมเป็นธาตุที่อยู่ในบล็อกF จำนวนอิเล็กตรอนในแต่ละชั้นนีโอดีเมียม คือ 2, 8, 18, 22, 8, 2 และการกำหนดค่าอิเล็กตรอนของมันคือ [Xe]4f46s2 นีโอไดเมียเป็นที่อุดมสมบูรณ์ที่สุดของธาตุหายากหลังจากซีเรียมและแลนทานัม
ประวัติ
นีโอดีเมียมถูกค้นพบโดย Carl Auer von Welsbach เป็นนักเคมีชาวออสเตรียในเมืองVienna ในปี 1885 เขาแยกนีโอดิเมียมเช่นเดียวกับองค์ประกอบธาตุเพรซีโอดิเมียม
แม่เหล็กถาวร
แม่เหล็กนีโอดีเมียม (ที่จริงเป็นส่วนผสม, Nd2Fe14B)) เป็นแม่เหล็กถาวรที่แข็งแกร่ง แม่เหล็ก ที่รู้จักกัน แม่เหล็กนีโอดีเมียมแค่ไม่กี่กรัมสามารถยกน้ำหนักพันเท่าน้ำหนักของมันเองได้ แม่เหล็กนีโอดีเมียมมีราคาถูกกว่า เบาและแข็งแรงกว่า แม่เหล็กซาแมเรียมโคบอลต์ แต่แม่เหล็กนีโอดีเมียมไม่ได้เหนือกว่าในทุกด้าน แม่เหล็กนีโอดีเมียมก็มีการสูญเสียอำนาจแม่เหล็กของพวกมันเองได้ที่อุณหภูมิสูงและอาจที่จะเกิดสนิม ในขณะที่แม่เหล็กซาแมเรียมโคบอลต์ไม่สามารถเกิดได้
กระจกสี
นีโอดิเมียมบริสุทธิ์มีสีเงิน เมื่อถูกออกซิไดซ์จะได้นีโอดิเมียมออกไซด์ สีฟ้า แต่เมื่อผสมกับกระจกจะได้สีแดงม่วง จึงนิยมใช้ทำกระจกสี และยังใช้นีโอดิเมียมเป็นส่วนผสมใน YAG เลเซอร์อีกด้วย
คุณสมบัติทางเคมี
โลหะนีโอดีเมียมจะหมองช้าในอากาศและมีการเผาไหม้ได้อย่างง่ายดายที่อุณหภูมิประมาณ 150 ° C จะได้เป็น นีโอดิเมียม (III) ออกไซด์ :
โลหะนีโอดีเมียมทำปฏิกิริยากับทุกธาตุที่เป็น แฮโลเจน :
นีโอดีเมียมจะละลายเจิอจางได้ง่ายในกรดกำมะถันในที่มีม่วง Nd (III)ไอออน จะได้เป็น [Nd(OH2)9]3+ :
นีโอดีเมียม มีประจุไฟฟ้าบวกมากและมันตอบสนองช้าด้วยน้ำเย็น แต่ค่อนข้างตอบสนองได้อย่างรวดเร็วด้วยน้ำร้อน จได้เป็น นีโอดิเมียม (III) ไฮดรอกไซ :
ข้อควรระวัง
นีโอดีเมียมเมื่อเกิดการเผาไหม้หรือระเบิดจะมีความเป็นพิษต่ำถึงปานกลาง ฝุ่นหรือพิษของมันก็ยังไม่ได้รับการตรวจอย่างละเอียด ฝุ่นนีโอดีเมียมเมื่อเข้าตาจะเกิดการระคายเคืองต่อตามาก เมื่อโดนผิวหนังจะระคายเคืองไม่มาก เมื่อสูดดมหายใจเข้าไปในปอดสะสมมากๆ จะเกิดการอุดตันของหลอดเลือดทำให้เกิดความเสียหายต่อตับ นีโอดีเมียมยังทำหน้าที่เป็นสารกันเลือดแข็งโดยเฉพาะอย่างยิ่งเมื่อได้รับทางเส้นเลือด แม่เหล็กนีโอดีเมียมมีความดึงดูดหากันที่สูงแรงมาก ระวังอย่าเอานิ้วมือไปอยู่ระหว่างแม่เหล็กมันอาจจะทำให้แม่เหล็กหนีบนิ้วมือได้รับการบาดเจ็บได้หรือถึงกับกระดูกแตก
วัดเทพสรธรรมาราม
วัดเทพสรธรรมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านใหม่ อำเภอเมืองปทุมธานี จังหวัดปทุมธานี มีพระอาจารย์เทียนชัย ชัยทีโป เป็นเจ้าอาวาส
วัดเทพสรธรรมาราม เดิมเป็น สถานปฏิบัติธรรมบายตึ๊กเจีย ตั้งวัดเมื่อวันที่ 10 มกราคม พ.ศ. 2555 ได้รับพระราชทานวิสุงคามสีมาเมื่อวันที่ 25 กุมภาพันธ์ พ.ศ. 2563 คำว่า บายตึ๊กเจีย เป็นภาษาเขมร เป็นคำที่หลวงปู่สรวงมักกล่าวให้พรเสมอ ๆ คำว่าบายเป็นภาษาเขมร แปลว่าข้าว ตึ๊ก แปลว่าน้ำ และเจียแปลว่าดี รวมแล้วคำว่าบายตึ๊กเจีย แปลว่าข้าวน้ำดี
โคตรใหญ่ฟัดเหล็ก
โคตรใหญ่ฟัดเหล็ก (机器之血; Bleeding Steel)  เป็นภาพยนตร์แนวนิยายวิทยาศาสตร์ ไซเบอร์พังก์ ทริลเลอร์สัญชาติจีน ที่กำกับภาพยนตร์โดย จาง ลีเจีย นำแสดงโดยเฉินหลง, โชว์ หลัว, โอวหยาง นานา, คอลแลน มัลเวย์, เดเมียน การ์วีย์ ภาพยนตร์เรื่องนี้ออกฉายในประเทศจีน และในประเทศไทยพร้อมกัน คือวันที่ 22 ธันวาคม 2017
เนื้อเรื่องย่อ
เจ้าหน้าที่ลินตง ที่ต้องใช้ชีวิตในซิดนีย์เพื่อปกป้อง แนนซี่ หรือ ซีซี ลูกสาวของเขาที่ฟื้นจากความตายหลังได้รับการผ่าตัดเปลี่ยนถ่ายหัวใจจักรกลจากฝีมือของนักวิทยาศาสตร์แต่เขาจำเป็นต้องปกปิดตัวตนเพื่อให้รอดพ้นจาก "อังเดร" อดีตหนูทดลองที่กลายเป็นปีศาจหัวใจจักรกลสังหารที่ต้องการจับตัวแนนซี หวังใช้เลือดรักษาร่างกายและแก้แค้นลินตง ที่ทำให้เขาต้องใช้ชีวิตอยู่แต่ในห้องปลอดเชื้อหลังการปะทะกันเมื่อ 30 ปีก่อน โดยมี ลีสัน หัวขโมยหนุ่มที่มุ่งตามหาสมบัติของครอบครัวมาร่วมในเกมไล่ล่าครั้งนี้ด้วย
แฟร์ดีน็อง เดอ โซซูร์
แฟร์ดีน็อง เดอ โซซูร์ (Ferdinand de Saussure; 26 พฤศจิกายน ค.ศ. 1857 – 22 กุมภาพันธ์ ค.ศ. 1913) เป็นนักภาษาศาสตร์ชาวสวิส ซึ่งแนวคิดของเขาได้ปูรากฐานที่สำคัญจำนวนมากในพัฒนาการของภาษาศาสตร์ในคริสต์ศตวรรษที่ 20 เขาได้รับการยอมรับอย่างกว้างขวางว่าเป็นหนึ่งในบิดาของภาษาศาสตร์ยุคศตวรรษที่ 20 และแนวคิดของเขามีผลกระทบอย่างมหาศาลต่อการทำวิจัยกับลิงใหญ่ (ape)
แหล่งข้อมูลอื่น
18571913
รองประธานาธิบดีพม่า
รองประธานาธิบดีพม่า เป็นตำแหน่งทางการเมืองสูงสุดเป็นอับดับสองในรัฐบาลของสาธารณรัฐแห่งสหภาพพม่า สำนักงานก่อตั้งขึ้นโดยรัฐธรรมนูญแห่งสาธารณรัฐแห่งสหภาพพม่า พ.ศ. 2551 และมีลำดับถัดจากประธานาธิบดี ตำแหน่งมีผลวันที่ 30 มีนาคม พ.ศ. 2554 เมื่อรัฐบาลใหม่มีอำนาจทางนิตินัย
มีรองประธานาธิบดีสองตำแหน่งในรัฐบาล
ชเว แท-จุน
ชเว แท-จุน (เกิด 7 กรกฎาคม ค.ศ. 1991) เป็นนักแสดงชาวเกาหลีใต้ เขาได้รับการยอมรับสำหรับบทร้ายครั้งแรกของเขาในละครลึกลับ-ภัยพิบัติเรื่อง Missing 9 (2017) เขาได้รับบทนำในเมโลดราม่าเรื่อง Exit (2018) และรอมคอมเรื่อง So I Married the Anti-Fan (2021)
อาชีพ
เขาเปิดตัวการแสดงของเขาในฐานะนักแสดงเด็ก โดยรับบทเป็น โช อิน-ซ็อง วัยเด็ก ในละครโทรทัศน์เรื่อง Piano (2001)
เขาได้รับการยอมรับจากบทสมทบของเขาในละครแฟนตาซีเรื่อง Padam Padam (2011) และยังรับบทเป็นนักเรียนอันธพาลวัย 20 ปีในโรงเรียนมัธยมปลายในซีรีส์ดัดแปลงจากเว็บตูนเรื่อง Adolescence Medley (2013) เขายังแสดงในภาพยนตร์เรื่อง Eclipse (2016) ในฐานะนักแสดงนำ
เขาเป็นสมาชิกในรายการเรียลลิตี้โชว์ We Got Married ในปี ค.ศ. 2016 โดยจับคู่กับ ยุน โบ-มี แห่งวง เอพิงค์ เขากลายเป็นพิธีกรประจำในรายการวาไรตี้โชว์ของเกาหลี Hello Counselor ในเดือนกันยายนหลังจากเป็นแขกรับเชิญสองสัปดาห์ติดต่อกันในเดือนสิงหาคม 2016
ในปี ค.ศ. 2018 เขาได้รับบทนำเป็นครั้งแรกทางโทรทัศน์ในละคร 2 ตอนพิเศษเรื่อง Exit จากนั้นเขาก็ถูกคัดเลือกให้แสดงในซีรีส์โรแมนติกคอมเมดี้เรื่อง So I Married Anti-fan รับบทนำโดยอิงจากเว็บตูนชื่อเดียวกัน
ความสัมพันธ์
เมื่อวันที่ 7 มีนาคม ค.ศ. 2018 ได้รับการยืนยันจาก Huayi Brothers ว่าเขามีความสัมพันธ์กับนักแสดงหญิง พัก ชิน-ฮเย ตั้งแต่ปลายปี ค.ศ. 2017
เมื่อวันที่ 23 พฤศจิกายน ค.ศ. 2021 มีการประกาศว่า พัก ชิน-ฮเย กำลังตั้งครรภ์และทั้งสองคนกำลังเตรียมตัวแต่งงาน พวกเขาแต่งงานกันในวันที่ 22 มกราคม ค.ศ. 2022 ในพิธีคริสตจักรที่โบสถ์ในกรุงโซล They got married on January 22, 2022, in presence of friends and family in a church ceremony in Seoul.
การรับราชการทหาร
เขาเริ่มรับราชการทหารเมื่อวันที่ 1 สิงหาคม ค.ศ. 2019 และทำหน้าที่เป็นพนักงานบริการสาธารณะเนื่องจากปัญหาด้านสุขภาพ เขาปลดประจำการเมื่อวันที่ 18 พฤษภาคม ค.ศ. 2021
สุพร ปีนะกาตาโพธิ์
สุพร ปีนะกาตาโพธิ์ (Suporn Peenagatapho; เกิด 12 กรกฎาคม 2538) หรือ ตาต้าร์ นักฟุตบอลชาวไทยในตำแหน่งแบ็คขวา ให้กับบุรีรัมย์ ยูไนเต็ด ในไทยลีก
อ้างอิง
1995
สเตปัน มาคารอฟ
พลเรือโท สเตปัน โอซีโปวิช มาคารอฟ (Степа́н О́сипович Мака́ров) เป็นนักการทหารเรือและของกองทัพเรือจักรวรรดิรัสเซียและเป็นนักสมุทรศาสตร์ เขาเสียชีวิตขณะบังคับการเรือเปโตรปาวลอฟสค์ออกจากท่าเรือพอร์ตอาเธอร์ แต่เรือถูกทุ่นระเบิดของญี่ปุ่นบริเวณปากอ่าวและอัปปางลงในช่วงสงครามรัสเซีย–ญี่ปุ่น
ปาปารัซซี (เพลง)
ปาปารัซซี (Paparazzi) เป็นเพลงที่ 5 โดยศิลปินและนักแต่งเพลงชาวอเมริกัน เลดีกากา จากสตูดิโออัลบั้ม เดอะเฟม (2008) เขียนโดยเลดีกากาและ Rob Fusari ผลิตโดย Rob Fusari เผยแพร่ทั่วโลกวันที่ 5 กรกฎาคม ค.ศ. 2009
สกุลแมวดาว
สกุลแมวดาว (Fishing cat, Leopard cat) เป็นสกุลของแมวป่าขนาดเล็กลายจุกที่มีที่อยู่อาศัยหลักอยู่ในทวีปเอเชีย ใช้ชื่อสกุลว่า Prionailurus
มีลักษณะโดยรวมคือ มีรูปร่างและลักษณะคล้ายกับแมวในสกุล Felis หรือแมวบ้าน มาก โดยที่สกุลนี้ตั้งชื่อขึ้นโดย นิโคไล เซเวอร์ทซอฟ นักสำรวจธรรมชาติชาวรัสเซีย ในปี ค.ศ. 1858 ต่อมานักสัตววิทยาชาวอังกฤษ เรจินัลด์ อินเนส โพค็อก ได้อนุกรมวิธานและบรรยายทางวิทยาศาสตร์ของสกุลนี้ในระหว่างปี ค.ศ. 1917 จนถึงปี ค.ศ. 1939 พบว่ามีลักษณะเด่น คือ กะโหลกของสกุลนี้จะมีลักษณะแบนต่ำกว่า และส่วนโค้งบริเวณใบหน้าสั้นกว่าสกุลอื่น ๆ ใบหูมีขนาดเล็ก กระดูกจมูกแบนราบและเชิดขึ้น และมีลวดลายบนผิวหนังมีจุดหลากหลาย และบางส่วนก็เป็นแถวตรงในแนวนอนไปในทางเดียวกัน คล้ายคันศรหรือปลายหอก
พบกระจายพันธุ์ทั่วไปในทวีปเอเชียตั้งแต่ตอนเหนือของอนุทวีปอินเดีย เอเชียตะวันออก บางส่วนของเอเชียกลาง และเอเชียตะวันออกเฉียงใต้ แบ่งออกได้เป็น 5 ชนิด ส่วนใหญ่เป็นแมวที่หากินใกล้กับพื้นที่ชุ่มน้ำ ว่ายน้ำและดำน้ำได้เป็นอย่างดี มีความสามารถจับปลา และสัตว์น้ำชนิดต่าง ๆ กินเป็นอาหารได้
การจำแนก
นี่คือการจัดจำแนกสกุลแมวดาวของ Pocock ที่ได้รับการยอมรับกันทั่วไป ซึ่งมีชนิดที่ได้รับการยอมรับ 5 ชนิด:
วิวัฒนาการชาติพันธุ์
แผนภาพวิวัฒนาการชาติพันธุ์ข้างล่างนี้แสดงความสัมพันธ์ทางวิวัฒนาการชาติพันธุ์ผ่านกาวิเคราะห์ดีเอ็นเอของนิวเคลียส:
การศึกษาในประเทศอินเดีย
การศึกษาในประเทศอินเดียนั้นดำเนินการผ่านทางโรงเรียนรัฐ (ซึ่งบริหารจัดการในสามระดับ: รัฐบาลกลาง, รัฐ และ ท้องถิ่น) และโรงเรียนเอกชน ภายใต้หลายยทบัญญัติในรัฐธรรมนูญอินเดีย การศึกษาภาคบังคับโดยไม่เสียค่าใช้จ่ายนั้นเป็นสิทธิขั้นพื้นฐานของเยาวชนอายุ 6 ถึง 14 ปี อัตราส่วนของโรงเรียนรัฐบาลต่อโรงเรียนเอกชนในประเทศอินเดียอยู่ที่ 7:5
ประเทศอินเดียได้ดำเนินการเพิ่มอัตราการเข้าศึกษาในระดับประถมศึกษามาตลอด ในปี 2011 พบว่าราว 75% ของประชากรอินเดียที่อายุ 7 ถึง 10 ปีสามารถอ่านออกเขียนได้ (literate) การพัฒนาระบบการศึกษาในประเทศอินเดียถือว่าเป็นหัวใจสำคัญที่นำไปสู่การพัฒนาเศรษฐกิจในประเทศ ถึงแม้สัดส่วนการเข้าศึกษาต่อในระดับอุดมศึกษาของประชากรอินเดียนั้นได้เพิ่มขึ้นอย่างต่อเนื่องในทศวรรษที่ผ่านมา มีสัดส่วนผู้เข้าศึกษาต่อในระดับอุดมศึกษาทั้งประเทศอยู๋ที่ 24% ในปี 2013 แต่อินเดียก็ยังไม่ได้เข้าใกล้อัตราส่วนการศึกษาต่อในระดับอุดมศึกษาของประเทศพัฒนาแล้วประเทศอื่น ๆ เลย
ในระดับประถมศึกษาและมัธยมศึกษา ประเทศอินเดียเป็นประเทศที่มีระบบโรงเรียนเอกชนขนาดใหญ่ พบว่านักเรียน 29% ที่อายุ 6 ถึง 14 ปี ศึกษาระดับประถมศึกษาในโรงเรียนเอกชน ในขณะที่โรงเรียนเทคนิกจำนวนมากก็เป็นโรงเรียนเอกชนเช่นกัน ตลาดการศึกษาเอกชนในประเทศอินเดียมีรายได้อยู่ที่ 450 ล้านดอลล่าร์สหรัฐในปี 2008
ข้อมูลจากรายงานสถานะการศึกษาประจำปี (Annual Status of Education Report: ASER) ปี 2012 ระบุว่าเยาวชนอายุ 6-14 ปีในพื้นที่ชนบท 96.5% ได้เข้าสมัครเรียนระบบการศึกษา นับเป็นปีที่สี่ที่สัดส่วนนี้สูงเกิน 96% ประเทศอินเดียสามารถคงสัดส่วนการเข้าสู่ระบบการศึกษาของนักเรียนอายุ 6-14 ไว้ที่ประมาณ 95% ตั้งแต่ปี 2007 ถึง 2014 ข้อมูลจาก ASER เมื่อปี 2018 พบว่ามีเยาวชนเพียง 2.8% เท่านั้นที่ยังไม่ได้เข้าสู่ระบบการศึกษา อีกรายงานหนึ่งจากปี 2013 ระบุว่ามีนักเรียนจำนวน 229 ล้านคนเข้าศึกษาในโรงเรียนที่ได้รับการรับรองทั่วประเทศ ในระดบัประถมหนึ่งถึงเจ็ด (Class I - XII) นับว่าเพิ่มขึ้น 2.3 ล้านคนจากปี 2002 และพบว่าในเด็กผู้หญิงนั้นเพิ่มขึ้นถึง 19% ในขณะที่ในเชิงปริมาณ ประเทศอินเดียกำลังเข้าใกล้การครอบคลุมการศึกษาได้ทั่วถึงทั้งประชากรของประเทศ (universal education) แต่คุณภาพของการศึกษาในประเทศอินเดียนั้นเป็นที่ตั้งคำถามอย่างมาก โดยเฉพาะในโรงเรียนของรัฐบาล ถึงแม้นักเรียนมากกว่า 95% จะเข้าเรียนในระดับประถมศึกษา แต่พบว่าในระดับมัธยมศึกษา มีเยาวชนอินเดียเพียง 40% เท่านั้นที่เข้าศึกษาต่อในเกรด 9-12 (Grades 9-12) หรือเทียบเท่ากับ ม.3-6 ในระบบการศึกษาไทย นับตั้งแต่ปี 2000 ธนาคารโลกได้อุดหนุนทุน 2 พันล้านดอลล่าร์สหรัฐให้กับการศึกษาในประเทศอินเดีย เหตุผลบางประการที่ส่งผลให้คุณภาพการศึกษาในประเทศอินเดียมีระดับที่ต่ำอาจมาในหนึ่งวันคุณครูทั่วประเทศประมาณ 25% ไม่ได้เข้าปฏิบัติหน้าที่ครู
ถึงแม้ในประเทศอินเดียจะมีโรงเรียนเอกชนอยู่ แต่รัฐบาลก็ได้กำหนดและควบคุมการดำเนินงานของโรงเรียนเอกชนอย่างเคร่งครัด มีการกำหนดหลักสูตรที่สามารถเปิดสอนได้ ควบคุมเนื้อหาการเรียนการสอน ต้องดำเนินงานแบบไม่แสดงผลกำไร (non-profit) และมิติอื่น ๆ ของการดำเนินการเรียนการสอน ดังนั้นอาจพูดได้ว่าทั้งโรเรียนรัฐบาลและโรงเรียนเอกชนในประเทศอินเดียอาจไม่ได้ต่างกันมากนัก
ข้อมูลจากเดือนมกราคม ปี 2019 ระบุว่าประเทศอินเดียมีมหาวิทยาลัยทั้งหมดมากกว่า 900 สถาบัน และวิทยาลัยมากกว่า 40,000 สถาบันทั่วประเทศ
การรู้หนังสือ
ข้อมูลจากสำมะโนครัวปี 2011 บัญญัติการรู้หนังสือไว้ว่า คือผู้ที่..."อายุมากกว่า 7 ปี สามารถอ่านและเขียนในภาษาใดก็ตาม" ("every person above the age of 7 years who can read and write with understanding in any language is said to be literate".) ภายใต้การบัญญัติดังนี้ อัตราการรู้หนังสือ (literacy rate) ของประเทศอินเดียอยู่ที่ 74.04% อัตราการรู้หนังสือในเยาวชน (youth literacy rate) วัดในผู้ที่อายุ 15-24 ปี อยู่ที่ 81.1% (คิดเป็น 84.4% ในผู้ชายและ 74.4% ในผู้หญิง) ส่วนอัตราการรู้หนังสือในประชากรกลุ่มอายุ 10-19 ปีอยู่ที่เด็กผู้ชาย 86% และในเด็กผู้หญิง 72%
ในบรรดาเขตการปกครองทั้งหมดของประเทศ รัฐเกรละมีอัตราการรู้หนังสือสูงที่สุดในประเทศอยู่ที่ 93.91% ส่วนรัฐพิหารอยู่ที่ 61.8% ในสถิติปี 2001 ระบุจำนวนทั้งหมดของประชากรที่ 'ไม่รู้หนังสือเลย' ('absolute non-literates') ในประเทศอินเดียอยู่ที่ 304 ล้านคน ช่องว่างระหว่างเพศ (Gender gap) ในอัตราการรู้หนังสือยังคงมีอยู๋ในประเทศอินเดีย เช่นในรัฐราชสถาน ซึ่งมีอัตราการรู้หนังสือในผู้หญิงต่ำที่สุดในประเทศ นั้นมีอัตราการรู็หนังสือเฉลี่ยในผู้หญิงอยู่ที่ 52.66% ในขณะที่สำหรับผู้ชายอยู่ที่ 80.51% คิดเป็นช่องว่างสูงถึง 27.85% ระหว่างสองเพศ
การเข้าศึกษา
อัตราการสมัครเข้าศึกษา (enrolment rates) อยู่ที่ 58% ในระดับเตรียมประถมศึกษา, 93% ในระดับประถมศึกษา, 69% ในระดับมัธยมศึกษา และ 25% ในระดับอุดมศึกษา
ถึงแม้อัตราส่วนการเข้าศึกษาในระดับประถมศึกษาจะสูง แต่พบว่าในบรรดาเด็กอายุ 10 ปีในพื้นที่ชนบทของประเทศอินเดียครึ่งหนึ่งไม่สามารถอ่านในระดับพื้นฐานได้, มากกว่า 60% ไม่สามารถหารเลขได้ และครึ่งหนึ่งลาออกจากโรงเรียน (dropout) ภายในอายุ 14 ปี
ในปี 2009 สองรัฐในประเทศอินเดีย คือรัฐทมิฬนาฑู และรัฐหิมาจัลประเทศ ได้เข้าร่วมการสอบโปรแกรมประเมินสมรรถนะนักเรียนมาตรฐานสากล PISA ที่จัดขึ้นทุก ๆ สามปีในเด็กอายุ 15 ปี ทั้งสองรัฐอย่อันดับท้ายของตาราง คะแนนสูงกว่าเพียงประเทศคีร์กีซสถานเท่านั้น และคะแนนรวมต่ำกว่าค่าเฉลี่ยของประเทศกลุ่มโออีซีดีอยู่ 200 คะแนน (หรือสองค่าเบี่ยงเบนมาตรฐาน) ในท้ายที่สุดประเทศอินเดียจึงตัดสินใจไม่เข้าร่วมการประเมินของ PISA ในปี 2012 และปี 2015
ในขณะที่คุณภาพของโรงเรียนรัฐในชนบทกำลังเข้าขั้นวิกฤต คนยากจนในเขตเมืองส่วนมากได้เลือกหันเข้าสู่โรงเรียนเอกชน ในเมืองระดับนคร (urban city) บางเมือง มีการประมาณการไว้ว่านักเรียนทั้งหมด มากถึง 2 ใน 3 เข้าเรียนในโรงเรียนเอกชน ส่วนมากมีค่าการศึกษาอยู่ที่สองดอลล่าร์สหรัฐต่อเดือน
อิมแพ็ค เอ็กซ์ ดิวิชั่น แชมเปี้ยนชิพ
อิมแพ็ค เอ็กซ์ ดิวิชั่น แชมเปี้ยนชิพ (Impact X Division Championship) เป็นเข็มขัดแชมป์รองของโกเบิลฟอร์ซเรสต์ลิง หรือชือเดิมของสมาคมคือ โทเทิลนอนสต็อปแอคเชินเรสต์ลิง (TNA) ก่อตั้งขึ้นเมื่อวันที่ 19 มิถุนายน ค.ศ. 2002
เป็นเข็มขัดแชมป์นี้เคยเป็นที่รู้จักกันในชื่อ TNA X Division Championship ,Impact Wrestling X Division Championship ,NWA X Championship, NWA–TNA X Championship และ NWA–TNA X Division Championship
เอ็กซ์ดิวิชั่น
TNA เอ็กซ์ดิวิชั่น ก่อตั้งเมื่อวันที่ 20 มิถุนาน ค.ศ. 2002 ในช่วงศึกของ Total Nonstop Action's first weekly PPV ด้วยแมทช์การปล้ำแทกทีม 6 คน คือ Jimmy Yang, Jorge Estrada, และSonny Siak ทีเรียกรวมกันว่า Flying Elvises เอาชนะ A.J. Styles, Jerry Lynn, และLow Ki หลังจากวันนั้นในการบันทึกเทป PPV สัปดาห์ถัดไป TNA ได้เปิดตัว X Division Championship ซึ่งเป็นที่รู้จักในขณะนั้นชื่อ X Championship เพื่อแสดงให้เห็นถึงส่วน X Division ที่โดดเด่นมากขึ้น
X Division เป็นแนวมวยปล้ำนวัตกรรมใหม่ที่ผสมผสานทั้งมวยปล้ำแบบดั้งเดิม และสไตล์มวยปล้ำที่มีความเสี่ยงสูงรวมอยู่ด้วยใน cruiserweight divisions และlucha libre
แมทช์พิเศษ
TNA มีรูปแบบการแข่งขันแบบพิเศษ สำหรับการชิงแชมป์ X Division ซึ่งมี 3 แมทช์ใช้ใน TNA คือ Ultimate X match, The Steel Asylum, และXscape match
สถิติในการครองแชมป์เอ็กซ์ดิวิชั่น
ถึง September 1, 2023
ไซโลโฟน
ไซโลโฟน (Xylophone; ; )  เป็นเครื่องดนตรีประเภทเครื่องกระทบ (Percussion Instruments) ชนิดที่มีระดับเสียงแน่นอน (Definite Pitch) เป็นระนาดไม้ขนาดเล็กของดนตรีตะวันตก ลักษณะทั่วไปจะคล้ายกับมะริมบะ หรือไวบราโฟน แต่ไวบราโฟนทำจากโลหะ และมีขนาดใหญ่กว่าไซโลโฟน  ลูกระนาดของไซโลโฟนทำด้วยไม้เนื้อแข็ง เช่น โร้สวูด เป็นต้น จัดเรียงลำดับเสียงตามบันไดเสียงโครมาติก (Chromatic) เช่นเดียวกับเปียโนหรือออร์แกน ใต้ลูกระนาดมีท่อโลหะติดอยู่เพื่อเป็นตัวขยายเสียง คาดว่ามีต้นกำเนิดมาจากแอฟริกา และเอเชีย
ไม้ 2 อันที่ใช้ตีเรียกว่า ลูกค้อน ลักษณะตรงปลายเป็นหัวกลม ความกว้างของช่วงเสียงขึ้นอยู่กับขนาดของไซโลโฟน ซึ่งมีด้วยกัน 3 ลักษณะคือ เล็ก กลาง ใหญ่ เสียงของไซโลโฟนคล้ายเสียงระนาดเอกของเอเชีย คือ แกร่ง คม สั้นห้วน และชัดเจน ใช้เล่นไล่เสียง และเล่น “กลิสซานโต” ได้ดีเป็นพิเศษ และเหมาะที่จะใช้เป็นเครื่องดนตรีเล่นเดี่ยวทำนองเพลงหรือเพิ่มสีสันของวงดุริยางค์ให้งดงามขึ้น  แซงท์-ซองส์ได้นำมาใช้ในวงดุริยางค์เป็นครั้งแรกเมื่อ ค.ศ. 1874 ในเพลง “danse macabre” บรรยายถึงโครงกระดูกผีกระทบกัน
ประวัติ
ไซโลโฟน เมื่อนำมารวมกันหมายถึง "เสียงไม้" เป็นเครื่องดนตรีในประเภทเครื่องกระทบที่ประกอบด้วยไม้ และท่อโลหะเพื่อทำให้เกิดการขยายเสียง จัดเรียงตามบันไดเสียงแบบโครมาติก อยู่ในประเภทเครื่องดนตรีที่มีระดับเสียงแน่นอน เกิดเสียงโดยการตีกระทบ ส่วนใหญ่ตีกระทบเป็นทำนองเพลงได้ ลักษณะคล้ายกับระนาดของไทย คาดว่ามีต้นกำเนิดมาจากแอฟริกา และเอเชง
ไซโลโฟนตะวันตก
ใช้งานครั้งแรกในยุโรปในยุค 1860 ครั้งแรกที่ใช้ในยุโรปเป็นยุค คามิลล์ Saint-Saëns '"เต้นระบำดาว" ในปี 1874 ได้รับความนิยมในระดับหนึ่ง ซึ่งเป็นเครื่องดนตรีที่ทำจากไม้ 28 บาร์ ในรูปแบบเสียงแบบครึ่งเสียง semitones ในรูปแบบของรูปสี่เหลี่ยมคางหมู ถูกนำไปร่วมเล่นในคอนเสิร์ตสวนวิพิธทัศนาและเป็นสิ่งแปลกใหม่ในการแสดงคอนเสิร์ตซิมโฟนี เครื่องดนตรีที่เกี่ยวข้องส่วนใหญ่กับการดนตรีพื้นบ้านของยุโรปตะวันออก ไซโลโฟนถูกใช้โดยวงดนตรีแจ๊สในช่วงต้น และได้รับการพัฒนาอย่างต่อเนื่อง
ไซโลโฟนเอเชีย
ตามบันทึกเก่าแก่ของชนชาติเอเชียตะวันออกเฉียงใต้และแอฟริกาพบว่า เมื่อกลุ่มของประชาชนที่พูดภาษามาลาโย-โปลีนีเซียอพยพไปยังทวีปแอฟริกา มีหลักฐานชิ้นหนึ่งพบว่า รูปแบบของไซโลโฟนหรือระนาดมีความคล้ายคลึงกันระหว่างแอฟริกากับเอเชียตะวันออกและออเคสตร้าระนาดชวาและออเคสตร้าแบบบาหลีมโหรี
หลักฐานเก่าแก่ที่สุดของระนาดมาจากศตวรรษที่ 9 ในเอเชียตะวันออกเฉียงใต้พบว่ามีรูปแบบของเครื่องดนตรีที่คล้ายกัน ในจีนไซโลโฟนถูกนำมาใช้ในศาสนาฮินดูเพื่อประกอบในศาสนพิธี  แถบชวาและบาหลีและ ส่วนต่างๆจะพบเครื่องดนตรีที่มีลักษณะคล้ายคลึงกันและแตกต่างกันไปตามวัฒนธรรม เช่น แอฟริกา, มาเลเซีย, อินโดนีเซีย, ไทย, และอเมริกา จนเครื่องดนตรีถูกนำไปพัฒนาจนกลายเป็นสภาพสมบรูณ์ที่เป็นสากลในปัจจุบัน
ปฐมจุลจอมเกล้าวิเศษ
ปฐมจุลจอมเกล้าวิเศษ มีอักษรย่อว่า ป.จ.ว. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 1 ซึ่งพระบาทสมเด็จพระเจ้าอยู่หัวจะพระราชทานเฉพาะฝ่ายหน้า (บุรุษ) เท่านั้น โดยไม่จำกัดจำนวน ปฐมจุลจอมเกล้าวิเศษจัดเป็นเครื่องราชอิสริยาภรณ์ที่มีลำดับเกียรติอันดับที่ 4 และถือเป็นชั้นสูงสุดของเครื่องอิสริยาภรณ์จุลจอมเกล้า
ประวัติ
เครื่องราชอิสริยาภรณ์จุลจอมเกล้าเป็นเครื่องราชอิสริยาภรณ์ที่พระบาทสมเด็จพระจุลจอมเกล้าเจ้าอยู่หัวทรงสถาปนาขึ้นเมื่อปี พ.ศ. 2416 โดยการสถาปนาในคราวแรกนั้น สามารถแบ่งออกได้เป็น 3 ชั้น ได้แก่ ชั้นที่ 1 ปฐมจุลจอมเกล้า (ปฐมจุลจอมเกล้า) ชั้นที่ 2 ทุติยจุลจอมเกล้า (ทุติยจุลจอมเกล้าวิเศษ, ทุติยจุลจอมเกล้า) และชั้นที่ 3 ตติยาจุลจอมเกล้า (ตติยจุลจอมเกล้า, ตติยานุจุลจอมเกล้า) หลังจากนั้น ในปี พ.ศ. 2443 พระองค์มีพระราชดำริเห็นสมควรเพิ่มชั้นพิเศษสำหรับชั้นที่ 1 ปฐมจุลจอมเกล้าอีกชั้นหนึ่ง เพื่อให้เป็นเกียรติยศและประโยชน์แก่ผู้รับราชการยิ่งขึ้น เรียกว่า "ปฐมจุลจอมเกล้าวิเศษ" โดยทรงเพิ่มดวงตราตติยานุจุลจอมเกล้าเป็นเครื่องหมายเพิ่มเติมสำหรับชั้นปฐมจุลจอมเกล้าวิเศษนี้
องค์ประกอบ
เครื่องราชอิสริยาภรณ์จุลจอมเกล้า ชั้นปฐมจุลจอมเกล้าวิเศษ จัดเป็นเครื่องราชอิสริยาภรณ์ชนิดมีสายสะพายและดารา มีลำดับเกียรติอันดับที่ 4 และถือเป็นชั้นสูงสุดของเครื่องอิสริยาภรณ์จุลจอมเกล้า โดย 1 สำรับ ประกอบด้วย หมายเหตุ: สำหรับพระมหากษัตริย์ พระบรมวงศานุวงศ์ที่ได้รับพระราชทานเป็นกรณีพิเศษ ดาราจะประดับเพชรทั้งดวง
สำหรับการประดับเครื่องราชอิสริยาภรณ์จุลจอมเกล้า ชั้นปฐมจุลจอมเกล้าวิเศษนั้น ให้สวมสายสร้อยพร้อมดวงตราหรือสายสะพายพร้อมดวงตราอย่างใดอย่างหนึ่งตามที่หมายกำหนดการระบุไว้ ถ้าหากสวมสายสร้อยจุลจอมเกล้าร่วมกับการสวมสายสะพาย ให้สวมสายสะพายเครื่องราชอิสริยาภรณ์ตระกูลอื่นที่ได้รับพระราชทาน
เครื่องยศ
ในรัชสมัยพระบาทสมเด็จพระจุลจอมเกล้าเจ้าอยู่หัว ผู้ได้รับพระราชทานเครื่องราชอิสริยาภรณ์จุลจอมเกล้า ชั้นปฐมจุลจอมเกล้าวิเศษนั้นจะได้รับพระราชทานเครื่องประกอบเครื่องราชอิสริยาภรณ์ ได้แก่ พานหมากทองคำลายสลัก เครื่องพร้อม คนโทน้ำลายสลักพร้อมพานรอง กาน้ำทองคำลายสลักพร้อมโต๊ะทองคำ กระโถนทองลายสลัก อย่างไรก็ตาม ถึงแม้ในปัจจุบันจะมีระเบียบกำหนดเครื่องยศประกอบ แต่ก็มิได้พระราชทานให้ครอบครองอย่างประเพณีเดิม คงเชิญเครื่องยศมาตั้งประกอบในพิธีพระราชทานเครื่องราชอิสริยาภรณ์จุลจอมเกล้าเท่านั้น
การสืบตระกูลเครื่องราชอิสริยาภรณ์
ดูบทความหลัก การสืบตระกูลเครื่องราชอิสริยาภรณ์
เครื่องราชอิสริยาภรณ์จุลจอมเกล้า ชั้นปฐมจุลจอมเกล้าวิเศษนั้นสามารถสืบตระกูลเครื่องราชอิสริยาภรณ์ได้และมีความพิเศษกว่าเครื่องราชอิสริยาภรณ์จุลจอมเกล้าชั้นอื่น ๆ เนื่องจากผู้สืบตระกูลของผู้ได้รับพระราชทานปฐมจุลจอมเกล้าวิเศษจะได้รับพระราชทานตราตติยจุลจอมเกล้าตั้งแต่บิดายังมีชีวิตอยู่ เมื่อบุตรชายใหญ่ผู้ได้รับตราสืบตระกูลแล้วล่วงลับไป จะทรงพระกรุณาโปรดเกล้าฯ พระราชทานตราตติยานุจุลจอมเกล้าแก่หลานเหลนใหญ่โดยตรงและให้รับสืบตลอดไปจนหาตัวผู้สืบสายโลหิตเป็นชายมิได้
การพระราชทาน
พระบาทสมเด็จพระเจ้าอยู่หัวจะพระราชทานปฐมจุลจอมเกล้าวิเศษเฉพาะฝ่ายหน้า (บุรุษ) สามารถพระราชทานโดยไม่จำกัดจำนวน ผู้ได้รับพระราชทานปฐมจุลจอมเกล้าวิเศษ ตั้งแต่สถาปนาเครื่องราชอิสริยาภรณ์ชั้นนี้ เช่น
ผู้ได้รับพระราชทาน ป.จ.ว. ที่ยังทรงพระชนม์
เรด
เรด (ออกเสียงอย่าง เหรด; Redundant Array of Inexpensive Disks หรือ Redundant Array of Independent Disks: RAID) คือเทคโนโลยีการนำฮาร์ดดิสก์ หลายๆ อันมาต่อเข้าด้วยกันเพื่อให้มองเห็นเป็นอันเดียว เพื่อวัตถุประสงค์ต่างๆ เช่น เพิ่มความน่าเชื่อถือของข้อมูล หรือเพิ่มประสิทธิภาพการอ่าน/เขียนข้อมูล หลักการโดยรวมของ RAID คือ การสำเนาข้อมูล (mirroring) การแบ่งส่วนข้อมูล (striping) และการแก้ไขความผิดพลาด (error correction)
กีฬายกน้ำหนักในโอลิมปิกฤดูร้อน 1992
การแข่งขันกีฬายกน้ำหนักในกีฬาโอลิมปิกฤดูร้อน 1992 จัดการแข่งขันที่บาร์เซโลนา ประเทศสเปน มีการชิงชัย 10 เหรียญทอง
เรด
การตั้งค่า RAID จะแบ่งเป็นระดับ (level) โดยที่แต่ละระดับจะมีจุดเด่นที่แตกต่างกัน เช่น ที่ระดับ 0 จะใช้วิธีการแบ่งส่วนข้อมูลเพื่อช่วยเพิ่มประสิทธิภาพการอ่าน/เขียนข้อมูล แต่ไม่ช่วยในเรื่องของการแก้ไขความผิดพลาด ในขณะที่ระดับ 1 จะช่วยในการแก้ไขความผิดพลาดของข้อมูล แต่ต้องแลกกับการเนื้อที่เพิ่มขึ้นอีกเท่าตัว เป็นต้น นอกจากนี้ในการตั้งค่าบางรูปแบบยังสามารถผสมระดับต่างๆ เข้าด้วยกันเป็นระดับแบบซ้อน เช่น RAID 10 หรือ RAID 0+1 จะเป็นการสร้าง RAID 0 อยู่บน RAID 1 ซึ่งจะช่วยเพิ่มทั้งประสิทธิภาพและการแก้ไขความผิดพลาด เป็นต้น
Raid 0 (striping) ช่วยให้การบันทึกข้อมูลได้เร็วขึ้น แต่ถ้ามีฮาร์ดดิสก์เครื่องใดเครื่องหนึ่งเสีย จะทำให้ข้อมูลทั้งหมดไม่สามารถใช้งานได้ สมมติมีฮาร์ดดิสก์ 2 เครื่อง เครื่องละ 100 GB จะมีเนื้อที่ในการเก็บข้อมูลทั้งหมด 200 GB
Raid 1 (mirroring) ช่วยให้ข้อมูลมีความปลอดภัย ถ้าฮาร์ดดิสก์เครื่องใดเสีย อีกเครื่องหนึ่งก็จะทำงานแทนได้ สมมติมีฮาร์ดดิสก์ 2 เครื่อง เครื่องละ 100 GB จะมีเนื้อที่ในการเก็บข้อมูลทั้งหมด 100 GB
ฮาร์ดดิสก์ 1 <<< 1 2 3 4 5 6 7 8 <<< ข้อมูลที่เข้ามา 1 2 3 4 5 6 7 8 ฮาร์ดดิสก์ 2 <<< 1 2 3 4 5 6 7 8
Raid 0+1 เป็นการผสมผสานระหว่าง RAID 0 และ RAID 1 เข้าด้วยกัน ทำให้การเข้าถึงข้อมูลเป็นไปได้อย่างรวดเร็ว และมีการทำ mirror ข้อมูล (backup ข้อมูล) ไปด้วย ฮาร์ดดิสก์ 1 <<< 1 3 5 7 ฮาร์ดดิสก์ 2 <<< 2 4 6 8 <<< ข้อมูลที่เข้ามา 1 2 3 4 5 6 7 8
ฮาร์ดดิสก์ 3 <<< 1 3 5 7 ฮาร์ดดิสก์ 4 <<< 2 4 6 8 นอกจาก เรด 0, เรด 1 และ เรด 0+1 แล้ว ยังมีเรดอีกหลายระดับ รายละเอียดตามด้านล่างนี้
แบบ RAID 0 ยกตัวอย่าง มีฮาร์ดดิสก์ 2 ลูกแต่ละลูกมีความจุ 500 GB ดังนั้นเราสามารถเก็บข้อมูลได้ 1000 Gb แต่เมื่อฮาร์ดดิสก์ลูกใดลูกหนึ่งเสีย ก็จะทำให้ ฮาร์ดดิสก์ ใช้งานไม่ได้ทั้งสองลูกเลย เพราะ เมื่อเราสั่งเก็บข้อมูล ข้อมูลจะแยกเป็นสองส่วนและแบ่งเก้บในฮาร์ดดิสก์คนละลูก ทำให้ความเร็วในการเข้าถึงข้อมูลสูง แต่ข้อเสียก็คือหาก harddisk ตัวใดตัวหนึ่งเสียหาย จะส่งผลกับข้อมูลทั้งระบบทันที
แบบ RAID 1 ยกตัวอย่าง มีฮาร์ดดิสก์ 2 ลูกแต่ละคนมีความจุ 500 GB แต่เราจะสามารถเก็บข้อมูลได้แค่ 500 GB เพราะฮาร์ดดิสก์อีกลูกจะมีไว้สำหรับเก็บข้อมูล ทำให้เมื่อฮาร์ดดิสก์ลูกหลักเสียอีกตัวก็จะทำงานแทนทันที จุดเด่นของ RAID 1 คือความปลอดภัยของข้อมูล ไม่เน้นเรื่องประสิทธิภาพและความเร็วเหมือนอย่าง RAID 0 แม้ว่าประสิทธิภาพในการอ่านข้อมูลของ RAID 1 จะสูงขึ้นก็ตาม
แบบ RAID 3 (N +1) ในกรณีนี้ต้องมีฮาร์ดดิสก์อย่างน้อย 3 ลูก ตัวอย่างเช่นฮาร์ดดิสก์ 3 ลูก แต่ละลูกมีความจุ 200 GB ดังนั้น server เราจะสามารถจุข้อมูลได้ 400 Gb อีก 200 Gb เก็บไว้สำรองข้อมูลในกรณีที่ลูกแรกหรือ ลูกที่สองเสีย ฮาร์ดดิสก์ลูกที่ 3 จะทำงานให้แทนลูกที่เสียทันที ดังนั้น RAID 3 เหมาะสำหรับใช้ในงานที่มีการส่งข้อมูลจำนวนมากๆ เช่นงานตัดต่อ Video เป็นต้น
แบบ RAID 5 (N +1) มีความสามารถเช่นเดียวกับ RAID 3 แต่จุดเด่นของ RAID 5 คือ เทคโนโลยี Hot Swap ทำให้สามารถเปลี่ยน harddisk ในกรณีที่เกิดปัญหาได้ในขณะที่ระบบยังทำงานอยู่ เหมาะสำหรับงาน Server ต่างๆ ที่ต้องทำงานต่อเนื่อง
RAID 6 (N +2) อาศัยพื้นฐานการทำงานของ RAID 5 แต่จะดีกว่า RAID 5 ตรงที่ว่ามี backup hard disk ถึง สองลูก และยอมให้เราทำการ Hot Swap ได้พร้อมกัน 2 ตัว ทำให้เหมาะกับงานที่ต้องการความปลอดภัยและเสถียรภาพของข้อมูลที่สูงมากๆ
แบบ RAID 10 หรือ RAID 1 +0 คือการใช้ประโยชน์ของ RAID 0 และ RAID 1 เช่นเรามี ฮาร์ดดิสก์ 6 ลูก เราให้สามลูกแรกเป็น ลูกที่ใช้งานจริง ส่วนสามลูกหลังเป็นฮาร์ดดิสก์สำรอง ในกรณี ฮาร์ดดิสก์สามลูกแรกมีลูกใดลูกหนึ่งเสีย ฮาร์ดดิสก์สามลูกหลังจะทำงานแทนทันที แต่มีข้อเสียคือ เราต้องซื้อ Harddisk เป็นสองเท่าในการเพิ่มพื้นที่การใช้งาน เพื่อเพิ่มในส่วนที่ใช้งานและส่วนที่สำรอง เหมาะสำหรับ Server ที่ต้องการความเร็วในการเข้าถึงข้อมูลค่อนข้างมาก แต่ไม่ต้องการความจุมากนัก
แบบ RAID 53 จะเป็นการรวมกันของ RAID ระดับ 0 และ 3 เพื่อความเร็วในการเขียนและอ่านข้อมูลที่มากขึ้น แต่ยังมีตัวสำรองในการป้องกันระบบล่มทั้งระบบ ในเวลาที่มี Harddisk เสีย
อูว์แอ็ส บีตาม
สหภาพกีฬาบีตาม (Union Sportive de Bitam) หรือ อูว์แอ็ส บีตาม (US Bitam) เป็นสโมสรฟุตบอลของประเทศกาบอง ตั้งอยู่ในเมืองบีตาม
จตุตถจุลจอมเกล้า
จตุตถจุลจอมเกล้า มีอักษรย่อว่า จ.จ. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 4 ซึ่งพระบาทสมเด็จพระเจ้าอยู่หัวจะพระราชทานเฉพาะฝ่ายใน (สตรี) จำนวน 150 ดวง โดยจตุตถจุลจอมเกล้าจัดเป็นเครื่องราชอิสริยาภรณ์ที่มีลำดับเกียรติอันดับที่ 32 ของเครื่องราชอิสริยาภรณ์ไทย
ลักษณะ
เครื่องราชอิสริยาภรณ์จุลจอมเกล้า ชั้นจตุตถจุลจอมเกล้า ประกอบด้วย ดวงตราซึ่งมีลักษณะเหมือนตติยานุจุลจอมเกล้า แต่ทำจากกาไหล่ทองลงยาสีขาบ โดยมีลักษณะดังนี้
สตรีผู้ได้รับพระราชทานเครื่องราชอิสริยาภรณ์ ชั้นจตุตถจุลจอมเกล้า สามารถใช้คำนำหน้านามว่า “คุณหญิง”
ส่วนย่อยเอชทีเอ็มแอล
แท็กมาตรฐานตาม HTML 4.01 และ XHTML 1.0
แท็กล้าสมัย หมายถึงแท็กที่ถูกเอาออกในมาตรฐานของ HTML/XHTML แบบ Strict ซึ่งสามารถใช้แท็กอื่นหรือใช้สไตล์ชีตเขียนแทนได้
แปซิฟิค ริม ปฏิวัติพลิกโลก
แปซิฟิค ริม ปฏิวัติพลิกโลก (Pacific Rim Uprising) เป็นภาพยนตร์แนวบันเทิงคดีวิทยาศาสตร์สัตว์ประหลาด เป็นผลงานเขียนบทและกำกับโดย Steven S. DeKnight โดยมี Emily Carmichael, Kira Snyder, T.S. Nowlin ร่วมเขียนบท ดัดแปลงจากโครงเรื่องโดย DeKnight และ Nowlin เป็นภาคต่อของ แปซิฟิค ริม สงครามอสูรเหล็ก นำแสดงโดย John Boyega, Scott Eastwood, Cailee Spaeny, Jing Tian, และ Adria Arjona
ทรอเฟเดช็องปียง
ทรอเฟเดช็องปียง (Trophée des Champions) เป็นการแข่งขันฟุตบอลชิงถ้วยในประเทศฝรั่งเศส ระหว่างทีมผู้ชนะเลิศลีกเอิง พบกับทีมผู้ชนะเลิศกุปเดอฟร็องส์ในฤดูกาลล่าสุด เริ่มแข่งขันโดยใช้ชื่อนี้ตั้งแต่ปี ค.ศ. 1995 มีระดับเทียบเท่าถ้วยซูเปอร์คัพในประเทศอื่น ๆ
ปารีแซ็ง-แฌร์แม็ง คือทีมชนะเลิศล่าสุดในปี 2022 ซึ่งได้เข้าร่วมการแข่งขันโดยการชนะเลิศลีกเอิง ฤดูกาล 2021–22 หลังจากเอาชนะน็องต์ ทีมชนะเลิศกุปเดอฟร็องส์ ฤดูกาล 2021–22 4–0
สำนักวิชาวิทยาศาสตร์สุขภาพ มหาวิทยาลัยแม่ฟ้าหลวง
สำนักวิชาวิทยาศาสตร์สุขภาพ มหาวิทยาลัยแม่ฟ้าหลวง (อังกฤษ: School of Health Science, Mae Fah Luang University) จัดตั้งขึ้นในปี พ.ศ. 2548 นับเป็นสำนักวิชาลำดับที่ 8 ของมหาวิทยาลัยแม่ฟ้าหลวง เป็นสถาบันการศึกษาด้านวิทยาศาสตร์สุขภาพในสังกัดของมหาวิทยาลัยแม่ฟ้าหลวงได้จัดการเรียนการสอนในหลักสูตรระดับปริญญาตรี ปริญญาโท และปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ราชรัฐมอนเตเนโกร
ราชรัฐมอนเตเนโกร (Књажевина Црнa Горa/Knjaževina Crna Gora) เป็นอดีตรัฐเอกราชในยุโรปตะวันออกเฉียงใต้ ซึ่งต่อมาถูกแทนที่โดยราชอาณาจักรมอนเตเนโกร ภายใต้การนำของพระเจ้านิกอลาที่ 1 แห่งมอนเตเนโกร ในปี 1910 เมืองหลวงของราชรัฐคือเซติเญ และใช้ Montenegrin perper เป็นสกุลเงินของราชรัฐในปี 1906 ดินแดนของราชรัฐมีความใกล้เคียงกับดินแดนของมอนเตเนโกรในปัจจุบัน
วัดตลาดใต้
วัดตลาดใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขะแยง อำเภอเมืองปทุมธานี จังหวัดปทุมธานี มีเนื้อที่ 10 ไร่ 1 งาน 44 ตารางวา
วัดตลาดใต้สร้างวัดเมื่อ พ.ศ. 2355 โดยชาวบ้านที่อยู่ละแวกนั้นเป็นผู้สร้าง ได้นามวัดว่า "วัดตลาดใต้" เพราะมีอีกวัดหนึ่งอยู่ทางเหนือเรียกว่า วัดตลาดเหนือ บริเวณแถบนี้ชาวบ้านได้นำของป่ามาซื้อขายกันบริเวณตลาดน้ำ เมื่อมีการสร้างวัดจึงเรียกว่า "วัดตลาดใต้" ตามท้องที่วัด ได้รับพระราชทานวิสุงคามสีมาเมื่อ พ.ศ. 2425 เขตวิสุงคามสีมากว้าง 12.50 เมตร ยาว 19.50 เมตร ได้ผูกพัทธสีมาเมื่อ พ.ศ. 2426
วัดท่าไชยศิริ
วัดท่าไชยศิริ เป็นวัดในพระพุทธศาสนาเถรวาท สังกัดคณะสงฆ์มหานิกาย ที่ดำเนินกิจกรรมทางพระพุทธศาสนา บ้านสมอพลือ ถนนเพชรเกษม หมู่ที่ 1 ตำบลสมอพลือ อำเภอบ้านลาด จังหวัดเพชรบุรี
ที่ตั้ง
วัดท่าไชยศิริ ตั้งอยู่หมู่ที่ 1 ถนนเพชรเกษม ตำบลสมอพลือ อำเภอบ้านลาด จังหวัดเพชรบุรี   มีเนื้อที่ 21 ไร่ 18 ตารางวา ที่ธรณีสงฆ์ 8 ไร่ 3 งาน 46  ตารางวา รวม 29 ไร่ 3 งาน 64 ตารางวา อาณาเขต
ประวัติ
วัดท่าไชยศิริ (วัดใต้) สร้างในปีใดไม่ปรากฏปีที่สร้างแต่ตามทะเบียนวัดสำนักงานศึกษาธิการอำเภอบ้านลาดจังหวัดเพชรบุรี มีวิสุงคามสีมา15 หน้า510 บันทึกไว้ว่าได้รับพระราชวิสุงคามสีมาเมื่อ พ.ศ. 1910 ตรงกับรัชสมัยแผ่นดินของพระมหาธรรมราชาที่ 1 (พญาลิไท) แห่งกรุงสุโขทัย และได้รับวิสุงคามสีมาครั้งที่ 2 ในปี พ.ศ. 2225 สมัยแผ่นดินสมเด็จพระนารายณ์มหาราชกรุงศรีอยุธยา และได้รับพระราชทานวิสุงคามสีมาอีกครั้งหนึ่งพ.ศ. 2445ในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 แห่งกรุงรัตนโกสินทร์ ตรงกับสมัยสมเด็จพระมหาสมณเจ้ากรมพระยาวชิรญาณวโรรส สมเด็จพระสังฆราช  องค์ที่ 10
เจ้าอาวาส
นามเจ้าอาวาสวัดท่าไชยศิริเท่าที่สืบได้
ศาสนสถาน-เสนาสนะ
อาคารเสนาสนะ ประกอบด้วย
ปูชนียวัตถุ
การใช้น้ำเพชรในพระราชพิธีต่าง ๆ นั้น คงจะใช้กันมานาน แต่ยังหาหลักฐานไม่ได้ว่าเริ่มมีมาตั้งแต่เมื่อใด แต่ตามธรรมเนียมพระราชพิธีของไทยนั้น นิยมใช้น้ำศักดิ์สิทธิ์จากสระทั้ง 4 และแม่น้ำทั้ง 5  นั้น  รวมแม่น้ำเพชรอยู่ด้วย คือ แม่น้ำป่าสัก  แม่น้ำเจ้าพระยา   แม่น้ำแม่กลอง แม่น้ำบางปะกง และแม่น้ำเพชรบุรี สำหรับแม่น้ำเพชรบุรีนั้น จะเจาะจงตักที่ท่าน้ำวัดท่าไชยศิริ และนำไปประกอบ  พิธีที่วัดมหาธาตุก่อนส่งเข้าไปประกอบพิธีที่กรุงเทพฯ ต่อไป (สระน้ำศักดิ์สิทธิ์ ทั้ง 4 อยู่ในเขตตำบลสระแก้ว จังหวัดสุพรรณบุรี พระบาทสมเด็จพระจุลจอมเกล้าเจ้าอยู่หัว เคยเสด็จมาทอดพระเนตรสระศักดิ์สิทธิ์ที่ตำบลนี้ จึงเป็นเหตุให้เปลี่ยนชื่อหมู่บ้านเป็น “บ้านท่าเสด็จ” สระศักดิ์สิทธิ์เดิมพบเพียง 4 สระ คือ  สระแก้ว   สระคา  สระยมนา สระเกษ  ต่อมาพบอีก 2 สระ คือ สระอมฤต   และสระอมฤต   และทรงพระราชหัตถเลขาไว้ว่า “แต่เหตุไฉนที่สระนี้ขลังนักไม่ปรากฏ คงจะมีตัวครูบาที่สำคัญเป็นอันมาก น้ำในสระก็ไม่ใช้ ปลาในสระก็ไม่กิน สระมีหญ้าขึ้นรกเต็มไปหมดมีจระเข้อาศัยอยู่ทั้งสี่สระน้ำสระคา สระยมนาไม่สู้สะอาดมีสีแดง แต่น้ำสระเกษ สระแก้วใสสะอาด”)
น้ำในสระทั้งหมดนี้ใช้ในพระราชพิธีถือน้ำพิพัฒน์สัตยาและพระราช พิธีสระน้ำมูรธาภิเษกตามลัทธิพราหมณ์ กรมศิลปากรได้ขึ้นทะเบียนจัดตั้งสระน้ำศักดิ์สิทธิ์ เป็นโบราณสถานไว้แต่น้ำที่ใช้ในงานพระราชพิธีบรมราชาภิเษก  ที่หาหลักฐานได้  เป็นสารตราของทางราชการสั่งให้เจ้าเมืองเพชรบุรี ตักน้ำเพชรไปใช้ในพิธีบรมราชาภิเษก    มีตั้งแต่พระบาทสมเด็จพระจอมเกล้าเจ้าอยู่หัว พระบาทสมเด็จพระจุลจอมเกล้าเจ้าอยู่หัว  เป็นต้นมาจนถึงรัชกาลปัจจุบันก็ใช้น้ำเพชร   และประกอบพิธีตักที่ท่าน้ำวัดท่าไชยศิริทั้งสิ้น  โดยเฉพาะ  พระราชพิธีเฉลิมพระชนมพรรษาครบ 5,6,7รอบ (14ต.ค.2554) และพระราชพิธีครองราชย์ 60 พรรษาของพระบาทสมเด็จพระเจ้าอยู่หัวปรมินทรมหาภูมิพลอดุลยเดช   รัชกาลที่ 9  ได้มีพิธีทำน้ำศักดิ์สิทธิ์เช่นกัน   ผู้เขียนได้ เข้าร่วมเป็น เจ้าหน้าที่ทำพิธีพลีกรรมตักน้ำศักดิ์สิทธิ์ที่ท่าน้ำวัดท่าไชยด้วย    โดยมีท่านผู้ว่าราชการจังหวัดเป็นประธาน  มีขบวนแห่น้ำเสกน้ำศักดิ์สิทธิ์แล้ว  เพื่อนำเข้าสู่พิธีต่อไป
นอกจากนี้ ยังมีบุคคลสำคัญในรัชกาลสมัยนั้น  ใช้น้ำเพชรที่วัดท่าไชยศิริเป็นประจำอีก 2 ท่าน คือ  สมเด็จเจ้าพระยาบรมมหาศรีสุริยวงศ์  (ช่วง  บุญนาค)  อีกท่านหนึ่ง  คือ เจ้าพระยาภานุวงศ์มหาโกษาธิบดี  (ท้วม บุญนาค)   และยังใช้รับรองคณะทูตานุทูตจากต่างประเทศด้วย
ยามินี ราย
ยามินี ราย (เบงกอล: যামিনী রায়; Jamini Roy, 11 เมษายน 1887 – 24 เมษายน 1972) เป็นจิตรกรชาวอินเดีย ผู้ได้รับรางวัลเกียรติยศปัทมภูษาณจากรัฐบาลอินเดียในปี 1954 ยามินีได้รับการยกย่องในฐานะศิลปินที่ยิ่งใหญ่คนหนึ่งของอินเดีย และเป็นศิษย์คนสำคัญที่สุดคนหนึ่งของอวนีนทรนาถ ฐากุร
ยามินีเติบโตมาในครอบครัวชนชั้นกลางที่รักศิลปะ เมื่ออายุได้สิบหกปี เขาถูกส่งไปเรียนที่วิทยาลัยศิลปะแห่งรัฐในโกลกาตา ในเวลานั้น อวนีนทรนาถ ฐากุร ผู้ริเริ่มศิลปะเบงกอล ดำรงตำแหน่งรองครูใหญ่ของสถาบัน เขาเรียนในวิชาภารวาดภาพสีน้ำมันแบบคลาสสิก และจบการศึกษาได้รับวุฒิบัตรวิจิตรศิลป์ในปี 1908 หลังจบการศึกษา เขาเริ่มต้นชีวิตศิลปินอาชีพในฐานะศิลปินรับจ้างวาดภาพเหมือนบุคคล เขาหยุดงานการในสายนี้โดยฉับพลันในต้นทศวรรษ 1920 เพื่อเบนเข็มไปศึกษาและทดลองงานศิลปะแบบใหม่ของตนเอง โดยเชาเลือกที่จะรับอิทธิพลของงานศิลปะแบบเบงกอล ซึ่งเป็นศิลปะพื้นถิ่นในบ้านเกิดเขา ยามินีเลือกจะค้นหาแรงบันดาลใจใหม่จากวัฒนธรรมของตนเอง เขาได้รับอิทธิพลอย่างมากจากศิลปะกาลีฆาฏ ซึ่งมีลักษณะเฉพาะคือเส้นตัดที่หนา เขาถอยห่างจากภาพเหมือนบุคคลและงานทิวทัศน์แบบอิมเพรชชั่นนิสม์ในช่วงปี 1921 ถึง 1924 และเริ่มทดลองกับงานเชียนที่มีอทิธิพลจากศิลปะท้องถิ่น เชาเริ่มต้นที่ชิ้นงานที่มีแรงบันดาลใจมาจากการร่ายรไของชาวสานตาล
ในปี 1976 กระทรวงวัฒนธรรมของรัฐบาลอินเดียโดยกรมศึกษาโบราณคดีอินเดียยกย่องให้ยามินีเป็นหนึ่งใน "เก้าศิลปินชั้นครู" ("Nine Masters") ของอินเดีย
เบอร์เกอร์ข้าว
เบอร์เกอร์ข้าว (rice burger หรือ riceburger) เป็นแฮมเบอร์เกอร์รูปแบบหนึ่งที่ใช้ข้าวอัดเป็นแผ่นมาใช้แทนขนมปังแฮมเบอร์เกอร์ เครือร้านอาหารจานด่วนมอสเบอร์เกอร์เป็นผู้ริเริ่มจำหน่ายเบอร์เกอร์ข้าวในประเทศญี่ปุ่นเมื่อปี ค.ศ. 1987 ตั้งแต่นั้นมาเบอร์เกอร์ข้าวก็กลายเป็นอาหารยอดนิยมในเอเชียตะวันออก  แมคโดนัลด์เริ่มจำหน่ายเบอร์เกอร์ข้าวในบางร้านที่มีสาขาในทวีปเอเชียเมื่อราวปี ค.ศ. 2005 ในประเทศเกาหลีใต้เป็นที่รู้จักในชื่อ "พับเบอร์เกอร์" ("พับ" มีความหมายว่า "ข้าว" ในภาษาเกาหลี) เบอร์เกอร์ข้าวแบบเกาหลียอดนิยมมีการใส่ไส้เช่นผัดกิมจิและทูน่ามายองเนส
เจเอ็นอาร์ คลาสซี 56
รถจักรไอน้ำโมกุล ซี 56 หรือ รถจักรไอน้ำ ซี 56 (Japanese National Railway class C56 steam locomotive) (JNR Class C56) ส่วนใหญ่จะเรียกว่า รถจักรไอน้ำ C56 เป็นรถจักรไอน้ำที่สร้างขึ้นในประเทศญี่ปุ่น สร้างโดยสมาคมอุตสาหกรรมรถไฟแห่งประเทศญี่ปุ่น เมื่อปี พ.ศ. 2478 - พ.ศ. 2482 ออกแบบและสร้างโดย ฮิเดะโอะ ชิมะ และใช้งานโดยการรถไฟแห่งประเทศญี่ปุ่นตั้งแต่ปี พ.ศ. 2478 รถจักรไอน้ำรุ่นนี้มีจำนวนรถจักรไอน้ำทั้งหมด 164 คัน หลังจากนั้น จึงนำมาใช้การครั้งแรกในประเทศไทยโดยการรถไฟแห่งประเทศไทยเมื่อปี พ.ศ. 2488 - พ.ศ. 2489 หลังสงครามโลกครั้งที่ 2 จุดประสงค์หลักของรถจักรไอน้ำในระยะแรกจะใช้โดยประเทศญี่ปุ่นโดยการรถไฟแห่งประเทศญี่ปุ่นก่อนโดยใช้ลากขบวนรถโดยสารและขบวนรถสินค้าในประเทศญี่ปุ่น จวบจนสงครามโลกครั้งที่สอง กองทัพญี่ปุ่นนำรถจักรไอน้ำรุ่นนี้มาดัดแปลงและนำมาใช้การเป็นอาวุธยุทธโธปกรณ์ในเส้นทางทางรถไฟสายมรณะ ในจังหวัดราชบุรีและจังหวัดกาญจนบุรี เพื่อไปสู่ประเทศพม่าระหว่างสงครามโลกครั้งที่สอง และมีรถจักรไอน้ำที่ใช้งานโดยกองทัพญี่ปุ่นที่ฝั่งพม่า จำนวน 90 คัน ตั้งแต่หมายเลข C56 1 ถึง C56 90 และเหลือรถจักรไอน้ำฝั่งประเทศญี่ปุ่น 74 คัน
จอดเป็นอนุสรณ์ในประเทศไทย อยู่ 7 คัน คือหมายเลข 702 (C56 4), 714 (C56 16), 719 (C56 23), 728 (C56 36), 733 (C56 41), 738 (C56 47) และ 744 (C56 53)
จอดเป็นอนุสรณ์ในประเทศพม่า อยู่ 1 คัน หมายเลขของการรถไฟพม่าคือ C.0522 (C56 56)
จัดแสดงล้อขับในประเทศญี่ปุ่น อยู่ 1 คู่ ของหมายเลข 722 (C56 26)